《金陵道中》
清代·吴芳培

岸边山色绿嵯峨，旋放轻舟入汊河。郡郭尚遥先见塔，江流已远欲无波。

避人沙鸟惊飞去，招客湖菱唤卖多。隔浦寒芦孤月上，清宵伏枕听渔歌。

作者简介：（?—1822）安徽泾县人，字霁霏，号云樵。乾隆四十九年进士。嘉庆间屡充乡、会试考官，提督河南、顺天学政。官至兵部左侍郎。诗工七律。有《云樵集》。